Valentino Mashaka

Valentino Mashaka ni mshambuliaji mwenye umri wa miaka 18 ambaye amejiunga na Simba S.C. kutoka Geita Gold kwa mkataba wa miaka miwili. Kabla ya kujiunga na Simba, Mashaka alikuwa akichezea Geita Gold, akifunga mabao sita na kutoa assist moja katika msimu wa 2023/2024. Alitambulishwa rasmi na Simba mnamo Julai 2024.

Safari ya Mashaka katika soka ilianza Morogoro katika kituo cha Kilombero Soccer kati ya mwaka 2016 na 2018, kisha akaendelea na majaribio Azam F.C. ambapo alijiunga na timu hiyo kutoka 2018 hadi 2021. Alipelekwa kwa mkopo katika timu ya Transit Camp mwaka 2021 kabla ya kurejea Azam na kupandishwa timu ya wakubwa, ingawa hakupata nafasi ya kudumu na akaamua kujaribu bahati yake Ruvu Shooting, alikofunga mabao matano katika Ligi Kuu ya Tanzania.

Mashaka ana ndoto za kuwa mfungaji bora wa Ligi Kuu na kucheza soka la kimataifa. Ana uwezo wa kucheza nafasi zote za mbele na amekuwa akijituma kufuata maelekezo ya benchi la ufundi, jambo ambalo limemsaidia kuboresha kiwango chake.

Tanbihi

Jamii: Wachezaji mpira wa Tanzania
Jamii: Dar es Salaam